১৫ ফেব্রুয়ারি শপথ নেবে নতুন ইসি : নবনিযুক্ত প্রধান নির্বাচন কমিশনার (সিইসি) ও নতুন নির্বাচন কমিশনাররা শপথ নেবেন ১৫ ফেব্রুয়ারি। ওই দিন বেলা ৩টায় জাজেস লাউঞ্জে তাদের শপথ বাক্য পাঠ করানো হবে বলে জানিয়েছেন হাই কোর্ট বিভাগের অতিরিক্ত রেজিস্ট্রার (প্রশাসন ও বিচার) মো. সাব্বির ফয়েজ। প্রধান বিচারপতি এস কে সিনহা নতুন প্রধান নির্বাচন কমিশনার ও চার নির্বাচন কমিশনারকে শপথ পড়াবেন। তিনি বলেন, প্রধান বিচারপতির সম্মতি নিয়ে ১৫ ফেব্রুয়ারি নতুন সিইসি ও চার নির্বাচন কমিশনারের শপথের সময় নির্ধারণ করা হয়েছে। বিদায়ী কমিশনের সিইসি ও তিন কমিশনারের পাঁচ বছর মেয়াদ পূর্ণ হচ্ছে আজ। অন্য এক কমিশনারের মেয়াদ শেষ হবে ১৪ ফেব্রুয়ারি।